106 



og mindre ødelæggende i de lerede og fastere Jordlag, 

 som egne sig mindre godt for dens gravende Vaner, men 

 derimod meget talrig og meget skadelig i de lette og 

 sandede Jordarter, hvor den baner sig Vej med stor 

 Lethed. Det er ved Gravningen af sine underjordiske 

 Gange, at den vælter de unge Sædeplanter og over- 

 skærer Planternes Rødder. I den sandede Del af Depar- 

 tementet »Hederne« er dette Insekt Gartnernes, ja endog 

 Jordbrugernes store Sorg, og jeg har ofte set hele 

 Sommerudsæden næsten ødelagt af det. Ravnene, Ska- 

 derne, Spoverne og maaske nogle andre Fugle*) æde 

 nogle af dem; men hvad formaa de mod dette Dyr, der 

 lever under Jorden, der næsten aldrig viser sig og aldrig 

 arbejder uden om Natten, der borer sig desto længere 

 ned, jo koldere Vejret bliver, og som derfor, naar Ravnene 

 komme til os om Vinteren, befinder sig i utilgængelige 

 Dybder? 



Saa komme de Insekter, som man mindre rigtig har 

 kaldt Græshopper (thi de ægte Græshopper ere uska- 

 delige), nemlig Vandre -Hø sk rækkerne, Pachytylus mi- 

 gratorius og peregrimis. Disse forfærdelige Ødelæggere 

 komme gjennem Luften som en Sky, styrte sig ned som 

 en Lavine og ødelægge det Land, over hvilket de falde. 

 Hvad formaa Fuglene mod disse stærktbyggede og utallige 

 Fjender, hvis Indfald maaske ikke en Armé formaaede 

 at stanse? Lad os indskrænke os til at ønske, at 

 Frankrig for evigt maa blive forskaanet for en slig 

 Landeplage! De andre Mark- Græshopper, der i den 

 smukke Aarstid findes overalt i saa stor en Mængde, 



*) Hærfuglen og Musvaagen nævnes blandt disse (Schiødte og Tschudi 

 1. c.) Jfr. dette Tidsskrift 2den Række 4de Bind S. 161 og flgd. 

 Ogsaa Haller fandt en Gang 3 Jordkrebs i en Hærfugl. (R.) 



